section_heading: Referendumski sukobi
paragraph_text: U nedjeljno rano poslijepodne, 1. ožujka 1992, drugog dana referenduma, u središtu Sarajeva dogodio se težak zločin kada je Ramiz Delalić pucao u svatove pod srpskom zastavom. Jedan čovjek je ubijen, a drugi teško ranjen. Priopćenjem se oglasila SDS, koja je ustvrdila da se ne radi samo o ugrožavanju života ljudi, nego je to napad na dostojanstvo i integritet cijelog srpskog naroda.<ref>"Počelo pucanjem na svadbi", Oslobođenje, 2. ožujka, 1992., 2. Malo prije ponoći, blokirano je Sarajevo. Na svim važnijim raskrižjima postavljene su barikade. SDS se oglasila priopćenjem iz kojega je bilo jasno da je ona organizator.<ref>"Barikade protiv Sarajeva", Oslobođenje, 2. ožujka 1992., 1. Prve noći na barikadama je ubijeno troje, a ranjeno četvero ljudi.<ref>"Troje mrtvih, četvero povrijeđenih", Oslobođenje, 2. ožujka 1992., 3.